ปากเป็นผื่นสากๆ ไม่เจ็บไม่แสบควรทำอย่างไรคับ
สวัสดีค่ะ อาการปากเป็นผื่นสากๆดังกล่าวมานั้น อาจจะเกิดจาก ริมฝีปากที่แห้งขาดการบำรุง ผื่นภูมิแพ้ผิวหนังที่ปาก ผื่นแพ้สัมผัสสารที่แพ้เช่นแพ้ผลิตภัณฑ์ใดๆที่ใช้บริเวณริมฝีปาก การเลียริมฝีปากบ่อยๆ การดื่มน้ำน้อย การใช้ยาบางชนิด เช่น วิตามิน เอ เรตินอยด์ รักษาสิว เป็นต้นเบื้องต้นควรทาวาสลีนหรือลิปสติกที่ให้ความชุ่มชื้นกับริมฝีปากบ่อยๆ เลือกใช้ชนิดที่ไม่ทำให้เกิดอาการมากขึ้น ไม่ไปเลียริมฝีปากบ่อยๆ ดื่มน้ำมากๆ งดสูบบุหรี่ควรไปพบแพทย์หากทาวาสลีนให้ความชุ่มชื้นบ่อยๆแล้วริมฝีปากยังแตกมาก เจ็บปวด มีเลือดไหล หรือมีตุ่มผิดปกติใดๆขึ้นที่ปากหรือบริเวณรอบๆ